**AUTORITATEA TERITORIALĂ DE ORDINE PUBLICĂ CLUJ**

Nr. 22/08.06.2021

# RAPORT ASUPRA EFICIENŢEI ACTIVITĂŢII UNITĂŢILOR DE POLIŢIE

# PE ANUL 2020

În temeiul art. 18, lit.f. din Legea nr.218/2002 privind organizarea şi funcţionarea Poliţiei Române, republicată, cu modificările și completările ulterioarea art.15, și ale alin.2, lit.f din Hotărârea Guvernului nr.787/ 2002 privind aprobarea Regulamentului de organizare şi funcţionare a autorităţii teritoriale de ordine publică, se elaborează prezentul raport asupra eficienţei unităţilor de poliţie, care se dă publicităţii.

Pe baza concluziilor desprinse în urma analizării tendinţelor fenomenului infracţional, la nivelul Inspectoratului de Poliţie al Judeţului Cluj au fost stabilite principalele obiective pentru anul 2020:

1. Creşterea gradului de siguranţă şi protecţie pentru cetăţeni prin protejarea persoanei, protejarea patrimoniului, siguranţa stradală şi

siguranţa rutieră

1. Punerea în aplicare a măsurilor specifice stării de urgenţă şi executarea misiunilor din competenţa Inspectoratului de Poliție Județean Cluj în contextul limitării răspândirii la nivel naţional a infecţiei cu virusul „Coronavirus SARS-CoV-2".
2. Prevenirea şi combaterea infracţionalităţii organizate şi transfrontaliere, destructurarea grupurilor/grupărilor infracţionale
3. Asigurarea climatului de legalitate mediului de afaceri prin combaterea evaziunii fiscale, contrabandei, corupţiei, contrafacerii de mărfuri, a infracţiunilor din domeniul achiziţiilor publice precum şi prin protecţia intereselor financiare ale Uniunii Europene
4. Asigurarea resurselor umane, a mijloacelor materiale, financiare şi informaţionale necesare dezvoltării şi menţinerii capacităţii operaţionale a structurilor inspectoratului.
5. Consolidarea şi diversificarea parteneriatului cu comunitatea

Pornind de la o analiză amplă a indicatorilor privind evoluţia criminalităţii la nivelul judeţului Cluj, precum şi a resurselor financiare, logistice şi umane existente, în anul 2020 au fost propuse realizarea următoarelor rezultate în domeniul ordinii publice:

* Dezvoltarea parteneriatului interinstituţional cu societatea civilă pentru eficientizarea activităţilor de prevenire a criminalităţii prin implementarea la nivelul judeţului a unor proiecte şi campanii destinate reducerii riscului de victimizare a populaţiei;
* Promovarea unor programe prin care cetăţenii să fie parteneri în rezolvarea unor probleme de interes comunitar în domeniul siguranţei şi ordinii publice;
* Creşterea nivelului de siguranţă a bunurilor şi valorilor din obiective prin implementarea analizelor de risc la securitatea fizică şi îmbunătăţirea calităţii serviciilor de pază şi monitorizare;
* Asigurarea unui climat optim de siguranță în zona instituţiilor de învăţământ preuniversitar prin derularea de acţiuni preventive şi de combatere a criminalităţii;
* Creşterea gradului de siguranţă rutieră şi a disciplinei în trafic; reducerea infracţionalităţii rutiere, a numărului accidentelor de circulaţie şi a consecinţelor acestora;
* Reducerea timpului de intervenţie la evenimente;
* Creșterea gradului de performanță în prevenirea şi combaterea infracţiunilor stradale/a faptelor antisociale;
* Limitarea tăierilor ilegale de masă lemnoasă şi a faptelor de braconaj;
* Îmbunătăţirea cooperării privind activităţile de prevenire şi combatere a infracţionalităţii din domeniul economico-financiar;
* Creşterea procentului de recuperare a prejudiciilor în cauzele penale economico – financiare;
* Eficientizarea activităţii de cercetare penală;
* Menținerea unui grad ridicat de profesionalizare a personalului;

 În urma analizei comparative a Planului Strategic pe anul 2020 cu Evaluarea activităţii Inspectoratului de Poliţie al Judeţului Cluj pentru anul 2020, Comisia de planificare, stabilire şi evaluare a indicatorilor de performanţă minimali din cadrul Autorităţii Teritoriale de Ordine Publică a constatat că fenomenul infracţional înregistrat pe raza de judeţului Cluj s-a înregistrat un trend descendent al infracționalității, fiind un an cu rezultate bune.

În anul 2020, poliţia a fost sesizată (plângere, denunţ, acte încheiate de alte organe de constatare prevăzute de lege sau sesizare din oficiu) despre comiterea unui număr de 14.166 de infracţiuni, înregistrându-se o scădere de 16,06% (-2710) a criminalităţii sesizate, comparativ cu anul trecut (16.876).

 Distribuţia infracţiunilor sesizate pe categorii de infracțiuni a înregistrat următoarea dinamică:

* 62,56% sunt infracţiuni judiciare (8.863/-21,79%);
* 8,58% sunt infracţiuni economico-financiare (1216/+9,06%);
* 28,58% sunt infracţiuni de altă natură (4087/-7,7%).

 Numărul infracţiunilor contra persoanei a înregistrat o scădere cu 16,03% (3865/-738) faţă de perioada similară a anului trecut.

Infracţiunile de tâlhărie sesizate au scăzut cu 22,96% (104/-31). Dintre acestea, 35,57% sunt infracţiuni de tâlhărie comise pe stradă, 15,38% sunt infracţiuni de tâlhărie comise prin smulgere de obiecte, 19,23% sunt infracţiuni comise în locuinţe, 10,57% sunt infracţiuni comise cu arme albe, iar 0,96% sunt infracţiuni comise în scara blocurilor, pe holuri, în lift.

În privinţa criminalitãţii contra patrimoniului a fost înregistrată o diminuare a acestui gen de infracțiuni cu 10,02% (6.706/-1.776).

Numãrul infracţiunilor de furt din locuinţe, furt din societăţi comerciale, furt din buzunare, poşete şi genţi şi furt din autovehicule au înregistrat o diminuare cu 26,44%, 22,24%, 56,76%, respectiv cu 23,73%.

De asemenea, şi numărul infracţiunilor de furt de auto a scăzut cu 40,26%.

În judeţul Cluj au fost înregistrate 728 infracţiuni stradale, cu 386 (-35,23%) infracţiuni mai puţine decât în perioada similară din 2019 (1124).

Infracţiunile economico-financiare au crescut cu 5,56% (152/+8), infracţiunile judiciare înregistrează o scădere de 11,05% (2.768/-344), iar cele de altă natură au înregistrat o scădere de 0,16 (1220/-2).

Infracţiunile contra persoanei au înregistrat o scădere cu 11,05% (1368/-170), infracţiunile contra integrităţii corporale sau sănătăţii au scăzut cu 16,27% (921/-179), iar infracţiunile contra patrimoniului au scăzut cu 10,02% (1.679/-187).

Numărul intervenţiilor efectivelor de poliţie la apelurile SNUAU 112 (27.447) a crescut cu 154 de intervenţii, faţă de numărul intervenţiilor la apelurile de urgenţă înregistrate în perioada similară a anului trecut:

- în mediul urban numărul intervenţiilor la apelurile SNUAU 112 a crescut cu 330 (16401) de intervenţii.

- în mediul rural numărul intervenţiilor la apelurile SNUAU 112 a crescut cu 484 (11.044).

În ceea ce privește riscul rutier, pe raza județului Cluj au fost înregistrate 825 (-402), 31,64% (261/-123) din acestea fiind raportate ca accidente rutiere grave.

Cele 261 de accidente rutiere grave s-au soldat cu decesul a 48 de persoane(+10), cu rănirea gravă a 252 de persoane (-162) și rănirea ușoară a 71 de persoane (-86).

 Evaluarea activităţilor Inspectoratului de Poliţie al Judeţului Clujderulate în anul 2020 a fost prezentată de către domul Mircea Rus, inspector șef al instituției în sedința Autorității Teritoriale de Ordine Publică, din luna aprilie.

 Având în vedere aceste aspecte, considerăm imperios necesară continuarea activităţii de pregătire de către structurile de poliţie contra infracţionalităţii în vederea unui climat de siguranţă şi securitate publică pentru cetăţenii judeţului.

Preşedintele Comisiei nr. 2 ATOP

Subprefect Irina Munteanu